Veľká Homôľka

Veľká Homôľka () je vrch v pohorí Vtáčnik. Nachádza sa v centrálnej, najvyššej časti pohoria, nad obcou ProchotVtáčnik, Letná turistická mapa 1:50 000, Vojenský kartografický ústav, š.p., Harmanec, približne  juhovýchodne od Novák.

 Poloha 
Nachádza sa v strednej časti pohoria, v geomorfologickom podcelku Vysoký Vtáčnik. Vrchol leží v Banskobystrickom kraji, na pomedzí okresov Žarnovica a Žiar nad Hronom a zasahuje na katastrálne územie obcí Prochot a Kľak. Nachádza sa v tesnom susedstve hlavného hrebeňa a popod vrchol vedie značená trasa na rázcestie Kanie studne. Vrcholom vedie okraj NPR Vtáčnik a patrí do Chránenej krajinnej oblasti Ponitrie.

 Opis 
Veľká Homôľka, pokrytá zmiešaným lesom, leží severovýchodne od najvyššieho vrchu Vtáčnik (), v najvyššej časti pohoria. Južne leží vrch Magurka (), východne Veľká Kršľa (), severne Tri chotáre (), západným susedom je mohutnejšia a vyššia Malá Homôľka () a juhozápadne sa nachádza dominanta, vrch Vtáčnik ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Vrch patrí do povodia Hrona; severné a východné snahy odvodňuje Prochotský potok, južné orientované časti masívu odvádzajú vodu Pokutským potokom. Najbližšími sídlami sú na východe ležiaca obec Prochot, na juhu Kľak a severozápadným smerom ležiace Podhradie. 

 Výhľady 
Ako mnohé okolité vrchy, aj Veľká Homôľka má husto zalesnený vrchol, sťažujúci rozhľad. Malé lokality čistín a priesekov umožňujú obmedzený výhľad na okolité vrchy pohoria. Zaujímavý horizont je najmä východným smerom, kde je pri vhodných podmienkach vidieť Štiavnické vrchy, Kremnické vrchy, Poľanu a časť Veľkej a Malej Fatry.

 Prístup 
Na vrchol nevedie značkovaný chodník a prístup vedie neznačeným chodníkom z hlavného hrebeňa od Malej Homôľky. Severovýchodnými svahmi vedie značená trasa z Prochote na Kanie studne.

 po  značke z Prochote
 po  značke po hrebeni: 
 zo severovýchodu z Jarabej skaly cez Tri chotáre
 od juhu z Kláštorskej skaly cez Vtáčnik
 po  značke z Lehoty pod Vtáčnikom cez Malú Homôľku
 po  značke:
 od východu z Janovej Lehoty cez Tri chotáre
 zo západu z obce Bystričany cez Vtáčnik

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Žarnovica
Kategória:Vrchy v okrese Žiar nad Hronom
Kategória:Prochot
Kategória:Kľak (okres Žarnovica)